Ringlspüü

A Ringlspüü, aa Ringlgspüü oda Ringlspui (dt. Ringelspiel), is a drahada Plottfuam, de wos aum aissan Raund Sitz hod. Vaum Ringlspüü gibts vüü vaschiedane Variantn. Ois Foagschäft weans auf Voiksfestn, in Freizeitparks und auf Kindaspüüplatzln aufbaut und betriem.

De traditionölle Variantn vaum Ringlspüü is a Drahscheim mit Hoizressl, wo ma si wiar a Reida draufsetzn kaun. Bein Foan mochn de Ressal a Auf- und Obewegung.

A Ringlspüü wo de Sitz mit Kettn auf ana Drehscheim festgmocht san, nennt ma im Weanarischn Karusöö. Bein Drahn schwingan de Sitz ausse und ma hod a Fluggfüh. Des wiad no gressa, waun de Drahscheim bein Drahn kippt wiad und ma so an Wöönflug dalebt.

 Galerie 

 In da Kunst 

 Weanaliad 
Da Hermann Leopoldi hod in an bekauntn Weanaliad "Schön ist so ein Ringlspiel" (Text vaum Peter Herz) iwas Ringlspüü gsunga. Da Refrain vaum Liad geht so:
Schee is so a Ringlspüü! 
Des is a Hetz und kost net vüü. 
Damit auch der kleine Maun 
sich eine Freude leistn kaun. 
Imma wieda foat ma weg 
und draht si do am söm Fleck. 
Ma kaun song, wos ma wüü, 
schee is so a Ringelspüü. 

 Weanarisches Gedicht 
Im Gedichtbaund "med ana schwoazzn dintn" hod da H. C. Artmann auf Weanarisch a makabas Gedichtl iwa an Ringlspübsitza gschriem.

So faungts aun:
i bin a ringlgschbüübsizza
und hob scho sim weiwa daschlong
und eanare gebeina
untan schlofzimabon fagrom.

So heats auf:
i bin a ringlgschbüübsizza
(und schlof en da nocht nua bein liacht
wäu i mi waun s so finzta is
fua de dodn weiwa fiacht..)

 Im Netz 

 Schaustellermuseum

Kategorie:Freizeit
Kategorie:Handel und Dienstleistung
Kategorie:Artikel auf Wienerisch